**Spesifikasi & Skop Tugasan Canvasser:**

1. **Menggunakan Pakej Rasmi Tajaan Sahaja**
	* Faedah kepada penaja hanya boleh ditawarkan mengikut pakej rasmi LTdL. Sebarang tambahan perlu kelulusan Ketua Cawangan Pemasaran & Penajaan MSN.
2. **Penyelarasan Senarai Penaja Sasaran**
	* *Canvasser* wajib mengemukakan dan mengemas kini senarai penaja sasaran kepada MSN untuk elak pertindihan dengan *Canvasser* lain.
3. **Pembayaran Tajaan Melalui MSN Sahaja**
	* Semua bayaran penajaan (cek atau pindahan atas talian) mesti dibuat atas nama *Majlis Sukan Negara Malaysia*. Pembayaran tunai tidak dibenarkan.
4. **Penyerahan Cek dalam 24 Jam**
	* Cek perlu diserahkan kepada Penganjur dalam masa 24 jam. Kegagalan mematuhi boleh menyebabkan kehilangan hak tuntutan komisen.
5. **Kos Operasi Ditanggung Sendiri**
	* Semua kos mendapatkan tajaan adalah tanggungjawab syarikat *Canvasser.* Penganjur hanya membayar komisen yang dinyatakan dalam surat pelantikan.
6. **Komisen Penajaan Tunai**
	* **20%** untuk tahun pertama.
	* **10%** bagi tahun kedua (penaja tradisi).
	* **5%** bagi tahun ketiga dan seterusnya (selagi berterusan di bawah MSN).
7. **Komisen Penajaan Barangan (In-Kind)**
	* Tidak layak melainkan ia menjimatkan kos hakiki penganjuran (contoh: kenderaan, minyak, insurans). Penilaian dibuat oleh Penganjur.
8. **Komisen Penjualan Cavalcade**
	* **10%** daripada nilai pakej cavalcade yang berjaya dijual.

**Kriteria Canvasser:**

1. Mempunyai sijil berdaftar Suruhanjaya Syarikat Malaysia (SSM);
2. Mengemukakan profil syarikat (rekod reputasi dan pengalaman kerja - mempunyai jaringan korporat yang luas, khususnya dalam sektor swasta dan industri berkaitan sukan, automotif, telekomunikasi, kewangan ); dan
3. Menyenaraikan prospek penaja (syarikat/ organisasi).

Sehubungan itu, syarikat-syarikat yang memenuhi kriteria dan mempunyai keupayaan untuk mendapatkan penajaan adalah dipelawa untuk mengemukakan permohonan. Tempoh pengemukaan **akan ditutup pada 30 Mei 2025**.